mteb/NusaParagraphEmotionClassification huggingface dataset:
Terkait Rumah Sakit Gladis Medical Center (RS GMC) Kabupaten Pesawaran, Provinsi Lampung telah menelantarkan seorang pasien, BPJS Kesehatan Cabang Bandar Lampung telah meminta penjelasan ke Rumah Sakit GMC Pesawaran dan juga keluarga pasien atas kejadian tersebut. Hasil penelusuran BPJS kepada keluarga pasien yang mengantar berobat ke RS GMC Pesawaran, ya ntu Ibu Nur, kakak dari pasien hamil yakni Elidianasari, warga Desa Way Layap, Kecamatan Gedong Tataan. Elidianasari yang sedang mengandung usia 7,5 bulan mengalami sakit di perut bagian sebelah kanan, lalu diantar ke Bidan Nila. Namun kagak bertemu karena saat ntu Bidan Nila sedang dinas di Puskesmas Gedong Tataan. Namun begitu panjang, dan sulit rangakaiannye. Hal ntu membuat keluarga pasien menjadi gedek dengan petugas medis.
Pas jaman sekolah dulu, Rena entu kelakuannye kagak baek. Hobinye die entu kagak Cuma ngelanggar peraturan sekolah dan ngelakuin beragam kenakalan remaja aje, tapi die juga hobi bener ngerundung murid laen. Die ngerundung murid laen dengan cara awalnye entu target dipanggil ke markasnye, dieledekin, disuruh buat kerjain tugas sekolah dan tugas piket, disuruh ngelakuin beragam perintah laennye, dan bakalan ngehajar entu murid yang kagak nurutin die atau salah ngelakuin perintahnye. Bahkan kagak jarang juga die ngehajar tanpa ade alesan. Terus pas die udeh dewasa dan dikit lagi bakaln dapet kenaekan jabatan, tiba-tiba aje korban rundungannye waktu entu muncul. Die diancem. Die pun takut karena diancem.
Bêtambahnyah jumlah anggota kêluarga bisa disêbabin olèh kêlahiran. Abis ngêdapêtin akta lahir, barulah nama orok bisa dicantumin pada KK. Ngurus KK pênambahan anggota kêluarga baru kudu disiapin supaya sêgala macêm urusan administrasi bisa dilakuin. Caranyah, mintalah surat pêngantar kê RT têmpat êluh tinggal, têrus minta stèmpêl kê RW sêtêmpat. Abis onoh, datêng kê kantor kêlurahan sêtêmpat, têrus ngisi data ama ngênandatanganin pormulir pêrmohonan dêngan ngêbawa pêrsaratan. Sêlanjutnyah, bawa pormulir onoh kê kantor kêcamatan dan ajuin prosès pênêrbitan KK baru di sonoh. Ada go pêrsaratannyah adalah ngêlampirin surat pêngantêr RT/RW sêtêmpat, KK lama, ama nyantumin surat kêtêrangan kêlahiran calon anggota kêluarga baru nyang mao ditambahin.
Kleptomania adalah gangguan yang membuat penderitanye sulit menahan diri dari keinginan untuk mencuri. Penderita kleptomania ntu kerap mencuri di tempat-tempat umum, tetapi ada juga yang mengutil dari rumah teman-temannye. Kleptomania termasuk ke dalam kelompok gangguan kendali impulsif, ya ntu gangguan yang menyebabkan penderitanye sulit mengendalikan emosi dan perilaku. Biasanye, kleptomania muncul di masa remaja, tetapi juga bisa terjadi setelah dewasa. Kleptomania dapat membuat penderitanye terganggu secara emosional. Jika terus dibiarkan, penderita kleptomania bisa mengalami gangguan mental serius, terjerat hukum, hingga berpikir untuk bunuh diri. Penyebab kleptomania belum diketahui secara pasti, tetapi ada dugaan kondisi ntu terkait dengan gangguan pada senyawa kimia di otak. Penurunan kadar serotonin, ya ntu senyawa kimia otak yang berfungsi mengatur emosi dan suasana hati (mood). Ketidakseimbangan sistem opioid otak yang menyebabkan keinginan untuk mencuri kagak bisa ditahan. Gangguan pelepasan dopamin, ya ntu senyawa kimia otak yang menimbulkan rasa senang dan ketagihan.
Sempet bingung ngapa bisa sepanik itu pas snorkelling. Padahal, di awal saya yang paling semanget banget. Pas inget-inget lagi, ternyata emang ada sebabnya. Harusnya, sebelom snorkelling itu ngenalin diri dulu di aer. Walopun belom bisa berenang, kalo udah dibiasain nyelem di aer, kayaknya kagak bakal sepanik itu. Nah, jauh dari sebelom snorkelling malahan belom pernah berenang di kolem lagi dari masa bocah. Selaen itu, baru inget juga pas bocah pernah ngerasain ngeri yang percis kayak gitu. Pas waktu bocah banget, pernah diajak abang maen ke pantai Ancol. Pulangnya abis magrib. Sebelom pulang minta abang buat maen ayunan dulu yang di pinggir pantai. Pas lagi maen ayunan, abang nungguin di pinggir pantai, duduk-duduk di batu di pinggiran situ. Nah, bosen maen ayunan, maranin abang yang lagi duduk. Terus ikutan duduk di batu yang satunya lagi. Batu itu letaknya lebih ke dalem ke arah aer. Duduk di situ sendirian, posisi mata ke arah laut. Waktu itu, ombak lagi mayan aktif, angin rada kenceng. Nah, pas duduk gitu rasanya batu ngambang ke arah laut. Hawanya ngeri banget, kuatir beneran kebawa aer laut terus tenggelem. Akhirnya, dari situ kagak berani lagi berubungan ama aer laut. Cuman, kagak sadar kalo ini bikin trauma.
Tiga puluh lima wadon muda kêtangkêp basah lagi nyontèk wayah ngêlaksanain ujian ngêjadi guru di Mèksiko. Dalêm ujian nyang bêrlangsung pada akhir bulan Juli onoh kêungkap bahwa bêbêrapah pesêrta udah ngêbêli konci jawaban sêharga 15.000 ampè 25.000 pèso atau sêtara dêngan Rp4,5 juta ampè Rp7,5 juta. Mêski sêcara rêsmi ora kêbukti, hasil tèsnyah justru tampak ngagètin. Mênurut laporan mèdia Mèksiko, 50 pêlamar nyang miluin ujian onoh udah ngêjawab 100 pêrtanyaan dêngan bênêr, sêdêngkan 300 laènnyah ngêmilikin skor 99 ama 90 jawaban nyang bênêr. Hal ênih dianggêp ora tuman karna di kota laèn skor têrtingginyah tibang ngêraih 71 jawaban bênêr. Hal onoh ngêja pihak nyang bêwênang ngadain tès ulang. Hasilnyah, kêtangkêp 35 wadon nyang nyoba nipu dêngan cara cêrdik, yakni ngêja pola jawaban makè cat kuku.
Elu pernah kagak, ngerasa malu karena ketangkep basah lagi ngelakuin hal yang buruk atau jorok? Nah aye pernah. Pas orang-orang lagi di teras rumah nenek aye buat nganterin orang-orang yang mau pulang, aye tetep di dalem rumah. Rumahnye pun jadi sepi. Terus aye ngeliat ada botol selai cokelat di meja makan dan aye pun terdorong buat nyobain. Pas aye lagi nenggak entu botol selai, aye ketangkep basah sama om dan sodaranye aye. Asli, aye malu bener dah pas ketangkep basah ngelakuin hal buruk, ya entu mau nenggak selai dari botolnye. Nah tapi ternyate kite sebaeknye jangan terus-terusan ngerasa malu karena kesalahan yang kite lakuin di masa lalu. Soalnye kalo kite ngerasa malu karena entu bisa ngerusak fisik dan mentalnye kite. Jadi pengalaman kite ketangkep basah pas ngelakuin hal buruk, sebaeknye kite jadiin pelajaran aje biar kagak ngelakuin hal buruk lagi.
Mungkin bagi banyak orang, pernikahan entu hari yang negangin, hari yang bikin sedih, tapi ade juga yang anggep pernikahan entu harinye buat berbahagia. Contohnye Delvano dan Aeris. Mereka anggep pernikahan entu hari yang berbahagia soalnye di entu hari, mereka dan keluarganye mereka udeh terikat secara legal. Mulai dari entu hari sampe seterusnye, mereka bisa idup bareng dan sering ketemu soalnye udeh nikah. Pade hari pernikahan yang merupakan hari berbahagia, pastinye banyak yang dipersiapin biar entu hari bener-bener makin jadi hari penikahan yang jadi hari paling bahagia, terutama buat si penganten. Delvano dan Aeris bener-bener ngenang hari pernikahan mereka sebagai hari terbahagianye mereka.
Elu pernah liat sosok nyeremin kayak hantu? Aye pernah, pas kelas 7 SMP. Pas entu, aye lagi asik-asiknye ngobrol sambil ngegares. Terus tiba-tiba aje aye ngeliat hantu. Entu hantu terang bener dan rambutnye panjang bener, kayak hantu kuntilanak. Nah kalo elu pas elu ngeliat hantu, reaksinye elu gimane? Kalo aye, saking kagetnye ngeliat entu hantu, aye kagak bisa ngapa-ngapain, cuma bisa ngeliatin aje. Nah ternyate katanye wajar aje pas ngeliat sesuatu yang gaib kite ketakutan abis entu bisa memicu berbagai reaksi, salah satunye terdiam, kayak aye. Jadi ya wajar aje ketakutan karena ngeliat hantu dan reaksinye bisa macem-macem, misalnye karena rasa takut ngeliat hantu, orang bisa jadi lari, tereak, nangis, atau kayak aye, cuma diem. Nah makanye kalo kagak mau liat hantu pas udeh malem gelap gitu, nyok deh tidurnye tepat waktu sebelom tengah malem, dan jangan bergadang!
Bejibun masyarakat Indonesia kini enggan untuk menjadi saksi atas peristiwa kejahatan yang diketahuinye ntu. Mereka takut terlibat dengan proses hukum. Sikap ntu pun dinilai telah menjadi budaya dalam kehidupan hukum di Indonesia. "Jadi kalau orang ntu mengetahui adanye suatu kejahatan, maka mereka merasa lebih baik kagak berhubungan dengan penegak hukum, atau ogah menjadi saksi," kata Ketua Lembaga Perlindungan Saksi dan Korban (LPSK) Abdul Haris Semendawai dalam diskusi 'Berani Bersaksi, Menolak Menjadi Korban' di Jambi, Rabu (24/7/2013). Haris menjelaskan, keengganan masyarakat untuk menjadi saksi atas peristiwa kejahatan yang diketahuinye ntu lantaran takut dijadikan tersangka. Selain ntu, mereka juga enggan mengikuti proses hukum yang berbelit-belit di pengadilan. Nah ntu yang kemudian membuat orang menghindar menjadi saksi. Padahal proses pengadilan hukum ntu kagak mungkin dilakukan apabila kagak ada saksi. Jadi saksi ntu menjadi sangat penting kalau kita bicara penegakan hukum, bicara pengadilan ntu faktor yang sangat penting ntu adalah saksi," ujarnye. Haris berjanji LPSK akan melindungi keselamatan para saksi. "Karena ntulah kami mengimbau mereka yang mengetahui adanye tindak pidana agar kagak segan-segan menjadi saksi, karena kami akan memberikan perlindungan kepada mereka," pungkas Abdul Haris.
Pernikahan aye kemaren bise dibilang meriah banget, bise disebut juge berlebihan kayanye buat sekelas aye orang kampung. Ade penampilan seni tradisional dari dua kebudayaan kite jawa ama sunda, penyanyi lokalnye juge kagak kelupaan kite undang buat ngisi panggung musik kite, debus, sampe pak Bupati juge bise nyempetin buat hadir jadinye ikut ngeramein. total biaye nyang kite keluarin l200 juta mah lebih, duit segitu nguap dalem sehari doang demi sebuah gengsi orang tua kite, terutame enyak aye nyang kepengen banget ngadain acare nikahan anaknya modelan kaya kemaren, nyang tujuannye buat dipamerin ke orang kagak lupe ke tetangge. Kalo bukan lantaran desekan orang tua ame calon mertua, kagak mungkin kite mau ngelakuin hal bodoh ntu.
Agoraphobia atau agorafobia adalah rasa takut, atau cemas berlebihan pada tempat atau situasi yang membuat penderitanye ntu merasa baru dengan tempat ntu, asing, merasa panik, terperangkap, tidak berdaya, atau malu. Umumnye, agoraphobia timbul ketika penderitanye bepergian, atau berada di tempat-tempat publik, terutama yang ramai. Fobia ntu adalah kondisi ketika seseorang mengalami reaksi ketakutan yang berlebihan terhadap sesuatu. Ketakutan ntu tersebut bisa disebabkannye oleh beragam hal, contohnye ada yang merasa takut pada suatu kondisi atau situasi, seperti keramaian, dan ada juga yang merasa takut pada hal-hal yang lebih spesifik, seperti darah atau hewan tertentu. Penderita agoraphobia akan merasa takut dan cemas berlebihan pada beberapa tempat dan kondisi, seperti tempat umum, ruangan tertutup, keramaian, lingkungan di luar rumah, dan transportasi publik. Akibatnye, ntu kehidupan penderita agoraphobia berisiko menjadi sangat terbatas dan terisolasi.
Aye pas bocah demen banget ikutan lomba fashion show hehe. Seringnye, fashion show-nye entu yang pake busana tertutup. Nah kayaknye, pertama kalinye aye ikutan entu lomba pas aye TK deh. Pas entu hari lomba, aye dan enyak aye pagi-pagi pergi ke lokasi lombanye. Nah ternyate, saingannye aye entu bocah-bocah SD kelas 4, 5, dan laennye. Mungkin karena aye masih kecil, aye sama sekali kagak minder, tetep pede. Aye malah fokus nontonin para saingannye aye satu per satu. Nah aye pun dapet beberape inspirasi dari mereka. Terus pas gilirannye aye tampil, selaen aye praktekin yang udeh diajarin enyak aye sebelomnye, aye nyoba ngelakuin hal yang aye pelajarin dari peserta laennye. Nah terus giliran waktunye pengumuman, ternyata aye menang juga! Walaupun bukan juara 1, aye seneng bener karena entu pertama kalinye aye nyoba ikut lomba gituan dan saingannye aye semuanye lebih tua daripada aye, tapi aye tetep berhasil dapet penghargaan!
"Di saat ini terjadi kita semua maju bersatu. Tidak ada namanya dayak Kalteng, selatan, timur, barat nggak ada. Semuanye dayak kita bersaudara, kita bersatu. Untuk apa? harga diri, harga mati,". Kagak hanya ntu aje, Andi Soraya juga menanggapi permintaan maaf Edy Mulyadi yang sudah menyinggung warga Kalimantan. Menurut Andi Soraya, permintaan maaf Edy kagak bisa menghapus kesalahannye. Apelagi hukum adat dari bejibun suku di Kalimantan kagak mudah untuk dihilangkannye begitu aje. Andi pun mengingatkan bahwa permintaan maaf ntu akan sia-sia di mata hukum adat. Lalu, Andi Soraya juga memperingati Edy Mulyadi tentang hukum adat yang masih mengintainye meski pun die udeh menyampaikannye permintaan maafnye kepada publik. Bagi Andi Soraya, hukum adat kagak bisa lepas gitu aje dari Edy Mulyadi. "Bapak seenaknye bilang 'oh saya minta maaf karena saya begini', pak kami memiliki harga diri, apalagi orang-orang bugis, orang-orang dayak itu harga dirinya harga mati. Kalau hukum RI bisa memaafkan bapak, tapi hukum adat masih ada pak," tegasnye.
Jaman sekarang, banyak bocah yang udah dikasih hape. bocah-bpcah itu kagak diawasin ngeliat apaan aja kalo lagi megang hape. Ada bocah yang maen gem, tapi gem itu berubungan ama kekerasan. Jadinya, jia pada niru. Di sekolah masa bujang kayak SMP ama SMA banyak banget anak yang ngumpul, bilangnya mabar aliasan maen bareng. Gerombolan pada ngadu gem yang sama, pada ketawa kenceng. Pas lagi pada mabar pada ngomong yang kagak pantes, kayak nyebut nama-nama binatang sembari ngerokok juga. Abis pada mabar, biasanya pada cerita rame-rame. Dari mabar jadi kelompok maen. Terus, ada orang yang kagak gabung, langsung diledekin. Keliatannya emang kayak sepele, tapi dimulai dari kata-kataan yang sepele itu bisa jadi nantinya jadi bullying.
Kalo kite punya hewan peliaharaan nyang ada kemungkinan buat ngejar orang, mending dicancang, karna kan kalo tuh hewan belom nyang namanye baru masih belom ngarti jadi bisa aje ngejar orang. Soalnye kan namanye hewan liar instingnye masih liar nyang harusnye juga kan masih di utan tingalnye. Mangkanye kalo hewan buas di piara di rumah tuh masih ade pawangnye. Jadi, kudu orang nyang ngarti tuh nanganin hewan buasnye. Karna kalo sembarangan bisa-bisa kite nyang dijadiin santapan kalo kite meleng. Jadi, juga harus dalem penanganan khusus. Jangan samain tuh ama krang nyang ngelepas hewan buas di dalem rumah, karna udeh dididik dari kecil jadi udeh ngarti.
Pas taon 2019, aye kuliah semester 3. Nah pas hari Minggu, aye kayak ngerasa perut aye agak sakit. Tapi pas entu masih bisa aktivitas. Bahkan hari Senin-nye aye masih ke kampus. Tapi akhirnye pas siang aye ngerasa sakit perutnye makin parah. Akhirnye aye pun periksa ke klinik kampus. Katanye sih kemungkinannye usus buntu. Abis entu, aye pulang ke rumah. Tapi beberape hari di rumah masih sakit dan malah makin parah. Akhirnye pas hari Jum'at, aye dibawa ke rumah sakit sama orang tuanye aye buat di-USG. Selesai USG, dokter ngevonis kalo aye sakit kista. Karena entu diagnosis, aye pun kaget dan ketakutan soalnye ukuran kista aye udeh gede sehingga perlu dioperasi.
Bêrikut cara ngatasin rasa panik wayah jalan-jalan ama bêrada di têmpat asing. Pêrtama, kênalin ama tau kê mana tujuan êluh, ontong lupa buat nyari inpo sêbanyak-banyaknyah biar wayah êluh nyasar atau ngalamin panik, êluh tau pêgimana ngatasinnyah. Kêdua, nyari tau pêlayanan darurat di sêkitar lokasi êluh. Gunain sêdikit waktu wayah ngêrêncanain pêrjalanan buat sêkadar nyatêt nomor darurat ama rumah sakit di têmpat tujuan. Kêtiga, wayah sêrangan panik dimulè, sinyal otak bakal ngasilin rèspons biologis nyang nyata di dalêm awak ama ngêrangsang indra êluh pêranti ngêmatiin input kê otak. Dalêm istilah sêdêrhana, ngêgunain indra biar bisa ngontrol pêrasaan nyang ora bisa dikontrol.
Kai entu bocahnye ceria, ambisius, cerdas pade bidangnye, multiatelnta juga, dan bener-bener tipe penyayang, ke temen ataupun ke enyak babehnye, empok-empoknye, dan para keponakannye. Nah, Kai entu deket bener sama babehnye. Babehnye entu yang ngasih keberanian dan bener-bener dukung Kai secara total sampe Kai ade di puncak kesuksesannye saat enih. Ibaratnye tanpa babehnye, bisa aje Kai kagak nemuin dan dapetin kesuksesannye saat enih. Tapi sayangnye, babehnye Kai kagak bisa nemenin Kai lebih lama lagi. Babehnye Kai meninggal. Kai yang deket bener sama keluarganye, terutama babehnye, pas tau hal entu, jelas aje bener-bener sedih. Die sedih bener babehnye udeh kagak bisa nemenin die lagi.
Waktu itu, si wadon kagak yakin bakalan operasi wasir. Ngebayangin sakitnya abis operasi. Berak aja ampe ngeringis nahan nyeri, apalagi operasi. Tapi, akhirnya jia kagak tahan juga tiap kali abis berak jadi kagak bisa ngapa-ngapain. Di pikirannya, kalo operasi sakit bentaran doang, abis itu bisa berak kayak orang normal. Akhirnya, jia beraniin maranin dokter yang bisa operasi itu. Jia seneng banget bisa dioperasi ama dokter ama perawatnya juga yang sama-sama wadon. Pas udah di rumah sakit, dokternya bilang kalo abis operasi nanti bakal susah berak, bakalan sakit banget. Cuman itu kagak lama, palingan cuma seminggu. Jia balik ngeri lagi. Diyakinin ama lakinya, akhirnya jia berani buat dioperasi.
Elu pernah diancem? Siape yang ngancem elu? Kakak kelas? Temen yang berkuasa? Temen yang orang tuanye kaya raya? Atau siape? Terus, gimane perasaan elu pas diancem? Ape elu ngerasa sedih? Atau elu ngerasa kesel dan marah? Atau elu ngerasa takut? Nah waktu entu Jenab diancem sama temen-temen sekelasnye, yang merupakan anak-anak dari orang tua kaya raya serta nguasain sekolah dan mampu bayar pengacara buat muterbalikin keadaan. Pas entu Jenab dipaksa buat kerjain tugas-tugasnye mereka, disiksa, dan laennye. Mereka pun ngancem Jenab kalo berani ngadu, Jenab bakalan masuk penjara. Jenab pun cuma bisa ketakutan karena diancem. Die ngerasa kagak berdaya buat ngelawan.
Sewaktu ntu aye pernah sakit perut yang luar biasa sampe berhari-hari. Akhirnye karena sakitnye kebangetan, dan disertai gejala yang lainnye yang mengkhawatirkan, akhirnye diputusin buat dibawa ke rumah sakit aje buat diperiksa lebih lanjutnye. Akhirnye pas pergi ke rumah sakit yang deket dari rumah, langsung di USG ternyata ada usus buntu yang harus segera dioperasi. Tapi sangat disayangkan sekali, layanan medis di ntu tempat bikin gedek banget. Padahal pasien harus segera ditindak tapi buat dapet masuk kamar aje kaga dilayanin. Akhirnye karena enyak aye udeh panik banget, akhirnye enyak aye mau pindahin aye ke rumah sakit lain. Sambil nangis, dan ngamuk dengan para petugas rumah sakit karena kecewa kaga dilayanin.
Kalo mao masuk rumah aye tuh masih kudu ngelewatin kebon kosong. Mana ngelewatin ganggnye tuh jauh banget lagi, apalagi pas dibelokan tuh, banyak pohon gede trus juga lampu juga kaga terang banget. Jadi tuh di tengah emang udeh sering dikasih lampu terang, tapi selalu aje putus. Mangkanye orang juga males kan gantinye, kalo mao di rusakin orang juga pasti kan ada bekasnye, tapi ini mah kaga ngapa-ngapa. Yaudah dah akhirnye di diemin aja tuh, tapi di tempat itu orang katanye sering liat penampakan setan. Aye juga percaya kaga percaya ya soalnye kan kaga pernah liat, cuma emang pas disitu kaga pernah awet kalo di taroin lampu.
Dalam pernikahan seabrek-abrek macem hal kudu disiapin deh, dan baiknye kite kudu bikin urutan jadwalnye biar terperinci semuanye. Karena kalo kaga dibuat timeline bakalannye bejibun hal akhirnye jadinye kelupaan, jadinye kaga berjalan sesuai rencananye khawatirnye yekan. Jadi makanye berguna bener dah tuh kite bikin timeline biar semuanye terperinci ape aje yang kudu disiapin, mikirin konsep acaranye mau kaya gimane. Siape aje yang mau diundang, kalo kaga dicatet biasanye bejibun orang yang padahal harusnye diundang nantinye suka ade aje tuh yang kelupaan diundang. Kan nantinye jadi kaga enak kalo ada yang kelupaan diundang. Makanye kudu pelan-pelan, disiplin, dan terperinci biar semuanye jadi enak dilakuinnye. Kalo kita udeh bikin rincian acaranye, kite tinggal coret aje mane yang udeh dilakuin, jadi kite bisa lakuin kegiatan yang belom kite kerjain.
Têngari bolong pada ari Jumat, Agus ama Rian mutusin buat gêgarês di rumah madang padang nyang namanyah Sêdêrhana, mêski harganyah ora sêdêrhana acan. Pêlayan mulè ngidangin lauk di mèja atu pêr atu. Agus nyomot ayam pop, paru gorèng, ama sambêl ijo, sêdêngkan Rian nyomot gulè otak ama têlor dadar. Wayah Agus sêlêsè ngambil nasi, diah kêntut nyaring pisan. Kocaknyah, Agus rèplèks bilang, "Bukan guah!" Dêngan Agus bilang bêgonoh, malah kêtauan diah nyang kêntut, pan. Orang-orang langsung ngêliat kê arah mèja mêrèka. Rian nyang ora kêntut jadi milu jêngah. Bêruntungnyah, kêntut Agus nyang bunyinyah nyaring têrnyata ora bêbau. Kalu bêbau mah bakalan jêngah pisan!
Pêrburuan harta karun di laut bukan hal baru. Aktipitas onoh udah bêlangsung sêjak puluan ampè ratusan taun lalu. Sêiring ama pêrkêmbangan, tèknologi nyang digunain pêranti bêburu harta karun di laut go bêragêm, salah atunyah sonar. Sonar (sound navigation ranging) adalah tèknologi nyang diandêlin pêranti nyari harta karun di lautan. Sonar sêring dikaitin ama sistim napigasi kapal sêlêm nyang ngêbantu komunikasi ama dètèksi objèk. Dêngan transmisi ama pênêrimaan sinyal akustik, sonar bisa ngungkap apah nyang ada di bawah pêrmukaan ama apahkah pêrlu ditêlusurin lêbih jauh atau ora. Sonar tumannyah digunain pêranti ngêdètèksi cadangan minyak di bawah laut. Tapi, tèknologi ênih bisa bêguna juga wayah bêburu harta karun.
Nyang paling awal , kali eni aye mijetin tangan enya aye nyang waktu ntu dibuat sakit nyang disebabin santet. Bentuknya hitam ame gede. Die nampakin dirinye soalnye bakal kesakitan waktu aye pijet (aye pijetnye sambil baca surah-surah nyang ade di Al-Qur'an). Die nampakin dedegannye bukan di deket enya aye. Tapinye, di dapur. Dapur di rumah sewaan kite eni punya jendela nako nyang bise ngeliat ke ruangan utama. Nah, ntu jin nampakin dirinye di jendela dapur. Kedua kalinye, posisi aye lagi ngejogrog di kamar. Aye kagak tau ape ntu cuman mimpi atawa beneran soalnye posisinye aye emang lagi molor tapinye mata aye kaya setengah kebuka pas-pasan ntu barengin aye ngeliat pocong lagi jogrog deket dipan aye (dipan aye kasur lesehan alias kagak pake kerangka). Die lagi diri dang tapi pas pasan ntu aye ngerasa aye kagak bisa bangun. Cuman posisi badannye makinan naek ke atas ame sambil ngedoa. Mata aye beberape kali merem sampe akhirnye die nghilang, terus pasan ame aye bise bangun dari dipan.
Taman hiburan di Bandung, Rabbit Town, dinyatain ngêlanggar hak cipta ama kalah dari Chris Burden Estate dalêm gugatan di Pêngadilan Niaga Jakarta Pusat. Salah atu instalasi di Rabbit Town nyang bêrnama Love Light disêbut ngêlanggar hak cipta ama niru instalasi sêni Urban Light ciptaan sêniman Chris Burden nyang kêpajang di Los Angeles County Museum of Art, Amèrika Sêrikat. Karna kalah dalêm pêrkara onoh, instalasi Love Light nyang ada di Rabbit Town kudu dimusnahin dalêm jangka waktu sêlambat-lambatnyah 30 ari gawè sêjak putusan. Ora tibang onoh, Rabbit Town go kudu ngêbayar ganti rugi  Rp1 miliar pada pihak pênggugat ama ngumumin pêrmintaan maap pada pênggugat sêcara kêbuka dalêm paling sêdikit dua surat kabar nasional bêrbahasa Indonèsia, atu surat kabar bêrbahasa Inggris, ama akun mèdia sosial Rabbit Town.
Jun entu orang yang jenius. Tapi walaupun jenius, die tetep kerja keras. Cuma Jun kagak asal kerja keras aje. Die kerjain segala sesuatunye secara efisien, tapi efektif pula. Die entu mahasiswa Psikologi S2. Nah walaupun begono, die tetep jalanin usaha bisnis yang die rintis pake duitnye sendiri dari hasil nabung kerja sebelomnye. Padahal die dari keluarga yang kaya raya, keluarganye punya rumah sakit dan sekarang babehnye jadi direktur utama, tapi die milih lakuin segala sesuatunye pake usahanye die. Kuliahnye pun pake beasiswa jalur prestasi. Nah berkat segala kekerenan yang die punya, pihak kampusnye ngasih die penghargaan pas die lulus sebagai mahasiswa terbaik karena selaen berprestasi, selalu punya IP yang gede, bantuin para dosen, bantuin mahasiswa laennye, banyak kontribusi ke kampusnye, die juga buka lapangan kerja buat temennye. Jun pun seneng karena dapet penghargaan dari lakuin segala hal yang die suka.
Suatu hari Cika lagi jalan-jalan di pantai. Nah die entu lagi refereshing gitu deh. Nikmatin udara dan pemandangan di pantai. Eh pas lagi asik-asiknye nyantai, tiba-tiba aje ade anjing gede yang lari kenceng ke arahnye Cika. Cika pun kaget dan takut karena kayaknye entu anjing mau nerkam die. Akhirnye die pun lari ketakutan karena dikejer entu anjing. Die lari sampe ke arah beragam toko, mulai dari toko badogan, toko minuman, toko pakean, toko perlengkapan diving, toko perlengkapan renang, toko souvenir, dan toko laennye. Cika bener-bener takut dikejer hewan pas entu. Bahkan Cika kagak tau, ape yang bikin die dikejer hewan.
Bêrawal dari miluin aturan bagi para sopir ojèk buat paksin covid-19, sêorang ojèk ênih malah dapêt hadiah. Abis paksin di têmpat pihak mitranyah, diah kagak nyangka kalo udah disiapin undian. Kêmujuran romannyah bêrpihak ama ojèk nyang atu ênih. Diah miluin undian dan bêrhasil mênangin hadiah atu unit Mitsubishi Xpandêr dari mitra têmpatnyah bêgawè sêbagè sopir ojèk. Diah diundang kê kantor buat ngurus hadiah nyang udah dimênangin barêng para pêmênang laènnyah. Diah ngajak kêluarganyah buat nêrima hadiah mobil onoh. Diungkapin bahwa kêluarganyah bêgonoh girang wayah ngêliat kêsuksèsan diah. Diah bêgonoh girang atas sêgala kêajaiban ama rêjêki nyang udah dilimpahin ama sang Pêncipta. Sopir ojèk ênih sujud sukur di dêpan mobil. Diah bêsujud sukur barêng kêluarga sêudah hadiah mobil onoh disêrahin.
Suasana rèpot, panik, ama têgêsa-gêsa puguh ngêlanda wayah ngêjêlang pêrsalinan atau wayah udah ada tanda ngêbrojolin. Karna onoh, sêbaèknyah udah nyiapin tas kumplit bêsêrta isinyah nyang dibutuhin buat dibawa kê rumah sakit. Siapin tas ênih sêoranyah sêbulan sêbêlon ari pêrkiraan brojol. Isinyah antara laèn sêjumlah dokumèn pênting, pêmbalut buat nipas ama cêlana dalêm, pêrlêngkêpan mandi, bèha khusus nètèin, jakèt ama kaos kaki, sêrta pakèan buat ênyak ama bocah. Laki sêbagè pêndamping mungkin juga kudu nyiapin tas bêsêrta isinyah nyang bakal dibutuhin wayah nginêp di rumah sakit. Isinyah antara laèn sêlimut, bantal kêcit, minuman ama gayêman, sêrta sarana hiburan, misalnyah buku. Ontong lupa juga bawa pêngisi daya buat hapè nyang pênting sêbagè sarana komunikasi.
Gara-gara kaga pernah mandiri, aye tuh kaga pernah tau jalanan. Kalo pum ngelewatin jalan baru bener-bener diliatun tuh rutenya kira-kira aman apa kagak. Kalo sekiranye kaga aman aye bakal naek ojek biar aman trus kaga nyasar. Soalnye aye takut banget tuh kesasar, soalnye kan kaga tau daerah juga, kalo ditanya patokan jalan juga belom tentu aye tau. Nanti kalo keliatan plaga plogo malah jadi sasaran kejahatan. Pokoknye gara-gara kaga pernah tau jalan aye ampe mikir sedetail itu ama tpat baru. Jadi kalo kagak diajak temen ya aye kaga bakalan tuh pergi sendiri, jadi penakut dah anaknye malah kadi kaga mandiri.
Penyakit usus buntu atau apendisitis, merupakan kondisi peradangan pada usus buntu (apendiks). Perlu diketahui bahwa usus buntu merupakan organ berbentuk kantong yang tersambung ke usus besar dari sisi kanan bawah perut. Meski siapa pun dapat terkena radang usus buntu, tapi penyakit ini paling sering terjadi pada orang berusia antara 10 dan 30 tahun. Tanpa penanganan yang tepat, penyakit usus buntu dapat menjadi serius dan menyebabkan usus buntu pecah. Kondisi tersebut dapat menimbulkan nyeri hebat yang dapat berdampak fatal. Apendisitis dapat terjadi ketika usus buntu tersumbat oleh hal tertentu. Misalnya seperti kotoran, benda asing (sesuatu di dalam tubuh yang tidak seharusnya ada), hingga kanker. Penyumbatan juga dapat terjadi akibat infeksi, karena usus buntu dapat membengkak sebagai respons terhadap infeksi apa pun di dalam tubuh.
Sêbuah pidio nyang ngêrêkam momèn wayah sêorang wadon kêjêbak di jamban pênuh kêrumunan lanang piral di TikTok abis dibagiin olèh pêmilik akun @offcc12. Dalêm pidio bêdurasi singkat onoh, kêrêkam suasana jamban lanang nyang dipênuhin cukup banyak orang. Nyang ngêrêkam gambar ngêliatin adanyah kêanèhan nyang diah têmuin dalêm salah atu bilik WC di sonoh. Têrnyata ada salah sêorang rêkan gawè wadonnyah nyang disêbut-sêbut udah nyasar karna jamban onoh sêjatinyah khusus buat lanang. Adanyah wadon nyang nyasar kê jamban lanang onoh ngundang tawa sêjumlah lanang di sonoh. Sêmêntara wadon onoh dêngan jêngah bêjalan kêluar jamban. Bahkan diah sempat bertingkah mematikan lampu, diduga karna salah tingkah.
Pas Wina SMA, di sekolahannye ade segerombol tukang bully. Nah entu gerombolan hobi nge-bully salah satu temennye Wina, bahkan sampe akhirnye entu anak bunuh diri. Udeh beberape hari sejak kematiannye korban bully satu entu, akhirnye Wina pun jadi target selanjutnye. Pas jam istirahat, Wina dipanggil mereka ke gedung olahraga. Abis entu ketua gengnye mereka ngasitau ke Wina kalo die kagak bisa ngerjain piket bagiannye. Wina nanya, kenape die ngomong itu ke Wina. Terus entu orang dan keroco-keroconye mulai sinis ke Wina. Si Ketua Geng nanya, ape Wina bener-bener kagak paham atau ape? Wina masih berusaha tetep berani dan kagak mau diperbudak mereka. Tapi malang nasibnye, Wina langsung di-bully sama mereka sejak saat entu. Mereka nge-bully Wina dengan berbagai macem cara, salah satunye kudu ngerjain tugas, ngerjain piketannye mereka, dan bahkan kadang ada siksaan fisik, kayak dijambak, dan laennye. Entu semua bener-bener bikin Wina ketakutan tiap harinye karena di-bully sesadis entu. Akhirnye Wina pun kagak kuat lagi dan keluar dari entu sekolahan.
Saban orang puguh amat pèngèn bisa bêrkomunikasi ama idolanyah. Bêrikut ênih cara nyang bisa êlu coba. Pêrtama adalah puguh dêngan ngêtauin hal-hal nyang diah dêmên. Jadi, kalu suatu ari êluh punya kêsêmpêtan bêrkomunikasi sêcara langsung, êluh ora bakal kaku. Bêrikutnyah adalah dêngan ngunjukin diri êluh lêbih sêring. Êluh bisa manpaatin mèdia sosial kayak blog buat nulisin hal-hal nyang êluh tau têntang diah nyang êluh idolain. Abis onoh, miluin saban acara nyang diah kêja. Sêbagè pênggêmar puguh êluh pèngèn sêlalu hadir dalêm saban acara nyang idola êluh kêja. Sêlanjutnyah adalah dêngan manpaatin mèdia sosial Instagram. Êluh bisa bêkirim pêsên langsung pada akun Instagram idola êluh masing-masing atau komèntar pada unggahan Instagram idola êluh.
Tanda kêhamilan pada minggu pêrtama sêring kali ora têrasa signipikan sêhingga banyak calon ênyak nyang ora sadar ama kêhamilannyah, padahal momèn kêhadiran ama pêrtumbuhan orok di dalêm rahim bisa ajah ngêjadi hal nyang paling ditunggu-tunggu. Nah, supaya ênyak ora ngêliwatin momèn kêhadiran ama pêrtumbuhan orok di dalêm pêrut, nyok, kêtauin tanda-tanda kêhamilan pada minggu pertama. Pênting buat ngênalin tanda kêhamilan pada minggu pêrtama supaya ngêdapêtin pêrawatan têrbaèk. Dêngan bêgonoh, kêhamilan bisa bêrjalan sèhat ama kêpantau sêcara maksimal. Tanda kêhamilan di minggu pêrtama nyang kudu dipêratiin adalah nongolnyah rasa kêmbung, kêram pêrut nyang dimiluin bêrcak darah, ênêk ama muntah, kêcapèkan, ampè pêrobahan pada payudara.
Bêgabung dalêm grup pênggêmar bisa ngêja rêmaja kêhubung ama rêmaja laènnyah. Punya pêrasaan ngêmilikin ngêjadi bagian dari suatu kêlompok bisa ngêbantu sêsêorang nêmuin idèntitas ama ngasih tujuan idup nyang bisa ngêjadi dasar gaya idup. Kalu di kota têmpat tinggal êluh ada grup pênggêmar sêorang nyang êluh dêmênin, alangkah baèknyah êluh bêgabung sêbagè anggota di komunitas onoh. Kalu bêlon ada, alangkah baèknyah êluh nyang ngêmulè buat ngêbangun komunitas grup pênggêmar di kota êluh. Dêngan bêgabung sêbagè grup pênggêmar rêsmi, kêsêmpêtan buat kêtêmu ama kênalan ama artis idolaluh bakal mangkin gêdé, bahkan pêrnah ada bêbêrapah pêrwakilan grup pênggêmar nyang ngêdapêtin ijin buat masup kê bêlakang panggung buat kêtêmu idolanyah. Ênih adalah kêsêmpêtan gêdé nyang ora bolèh êluh sia-siain.
Aye kagak memiliki riwayat kecelakaan parah ketika aye masih kecil maupun saat dewasa. Namun sejak aye kecil, aye selalu merasa gelisah, dan ketakutan berlebih apabila sedang berada dimotor, atau mobil dengan kecepatan tinggi sampai nafas aye seringkali tersengal, dan harus menutup mata agar bisa bernafas. Hal tersebut masih sering terjadi sampai sekarang, namun kagak berlaku apabila aye yang mengendarai. Seiring berjalannye waktu, aye beranjak dewasa, sejak 2 tahun lalu aye juga menyadari 'berita' terkait kecelakaan besar terutama pesawat juga menimbulkan kegelisahan yang sangat berlebih pada diri aye, padahal aye jarang naik pesawat, dan kagak pernah mengalami gangguan pada saat penerbangan. Adapula kegelisahan tersebut diiringi dengan nafas berat, hilangnye nafsu buat ngeganyem, mental drop, dan tangisan tanpa sebab yang jelas.
Kalo ade nyang bingung ame istilah demam panggung, jelasin bae kalo demam panggung enih bukan meriang di atas panggung ato meriang gegara liat panggung. Demam panggung enih rase khawatir, takut, ato pobia nyang biasanye kejadian kalo tampil di depan umum nyang ade penongtonnye ato kameranye. Biasanye dirasain sebelon tampil ato pas lagi tampil. Kagak cuman artis nyang berhubungan ame panggung, orang-orang terkenal kek olahragawan juge bise kena enih demam di arena olahrage mereka. Mereka bakalan ngerasa kalo prestasi ato keahlian mereka kagak ade ape-apenye dibanding arepan dari penongton ato pendukung ke mereka. Gegara enoh, orang nyang ngalamin demam panggung biasanye tangan-kakinye bakal tremor, diare, ame mulutnye ampe kering.
Sêiring ama bêtambahnyah usia bocah, mangka bakal mangkin banyak tingkah laku nyang bêmacêm-macêm ama ngêja orang tua mangkin diuji kêsabarannyah. Wajar kalu orang tua sêring kêpancing ama tingkah laku nyang ngêja èmosi bêkobar. Tapi, pêrlu dikêtauin bahwa ngomèlin atau nêrèakin bocah bukanlah solusi nyang têpat, bahkan kalimat-kalimat nyang kêluar dari mulut orang tua juga tanpa disadarin bisa nyêriin ati bocah. Kêcit kêmungkinan bocah bisa mahamin maksud nasèhat orang tua, bisa juga bocah malah ngalamin troma psikis nyang bisa ngêganggu pêrkêmbangan mèntal ama sosial èmosionalnyah. Mênurut Carver ama Harrmon Jones, pêrasaan sèwot bakal nongol wayah sêorang indipidu ngêrasa sêolah-olah hal nyang sêkudunyah têrjadi, tapi malah ora têrjadi. Nah, di sonolah nongolnyah amarah.
Kadang orang suksès ngalamin kêgagalan têrlêbih dulu sêbêlon ngêrasain kêbêrhasilan, sama halnyah ama ditolak masup unipêrsitas idaman. Saban orang ora tibang punya atu kêsêmpatan di kêidupannyah. Orang-orang bêrpikir bahwa kampus têrbaèk bakal ngêbawa êluh mênuju kêsuksèsan, padahal kênyataannyah ora. Jeff Brenzel, sêorang Dèkan Pênêrimaan Sarjana di Unipêrsitas Yalè, bilang kalu kampus têrbaèk ora bakal ngêjadiin êluh lulusan têrbaèk, tapi êluh padalah nyang bakal ngêja kampus ngêjadi nyang têrbaèk dêngan pêncapèian êluh pada. Têmuin potènsi dalêm diri êluh nyang bisa ngêbawa kêbaèkan di kampus mana go nanti êluh pada bêrada. Karang wayahnyah buat pokus ama unipêrsitas laèn dêngan tujuan mêrolèh pênêrimaan dari pilihan kêdua, kêtiga, ama sêtêrusnyah.
Pas lagi di rumah sakit, banyak banget orang yang lagi nungguin obat. Pas itu ada orang yang namanya percis. Petugasnya manggilin atu-atu orang yang mau nebus obat. Pas lagi dipanggil. Ada orang yang maranin obatnya. Pas diliat lagi, obatnya itu laen banget. Si orang itu protes obatnya laen. Petugasnya ngotot kalo emang itu udah pas ama namanya. Jia ngasih unjuk salinan dari dokter. Eh, orang ini langsung bilang itu nama belakangnya laen. Pas dilongok lagi ternyata emang laen orang. Jia malu banget. Kudunya dilongok dulu yang bener nama orang yang manggil. Selaen itu, petugas kudu nyebut nama yang lengkap ama nama dokter atawa dari poli mana orang itu dipereksa.
Selingkuh tuh sebenernye kaga harus die berhubungan di belakang pasanganye. Kalo kite ngerasa nyaman trus selalu cerita satu sama laen aja udeh selingkuh jatohnye. Apalagi bisa ampe chat intens ama orang itu tuh trus abis kelar chat diapus. Pernah tuh aye kaya gitu, aye pan kaga pernah ye nyang namanye tuh ngecek-ngecek hp walaupun udeh jadi pacar. Karena menurut aye tuh udeh jadi privasi orang laen. Aye juga kaga mao tuh diposesipin kaya gitu. Nah, sewaktu-waktu tuh aye lagi pegang hp die karna disuruh buat nelfon temennye trus ada chat dari cewe nyang kaga sengaja aye buka. Eh pas aye buka, tuh si pacar langsung panik trus chatnye di apus.
Kalo kate gue, mending elu jangan coba-coba beli badogan ataupun minuman di tenda kaki lima pinggir jalan yang dari tempatnye aje udeh kotor. Tempatnye aje udeh kotor, gimane badogan yang disajiin? Badogan yang elu beli kan diolahnye di entu tempat, kalo tempatnye kotor, kagak nutup kemungkinan entu badogannye juga kotor walaupun kagak keliatan. Bisa aje bahan-bahannye sempet dihinggapin kecoak, lalet, tikus, dan laennye. Kalo beli badogan di tenda kaki lima, sebaeknye elu teliti bener sama tempatnye dan pas udeh nerima badogannye pun elu bener-bener perhatiin. Aye pernah udeh telanjur ngebadog sushi yang kagak taunye ade bulu-bulunye. Jelas aje aye jijik karena entu badogan kotor. Nyok mulai lebih ati-ati!
SNMPTN adalah sêlèksi masup pêrguruan tinggi nêgêri dêngan ngêgunain pontên rapot ama prèstasi akadêmik. Siswa dêngan pontên akadêmik konsistèn ama punya prèstasi laèn ngêmilikin kêsêmpêtan buat miluin sêlèksi ênih. Sêlèksi masup pêrguruan tinggi liwat jalur SNMPTN sêring disêbut juga sêbagè sêlèksi jalur undangan. Hal onoh karna tibang bêbêrapah siswa nyang punya kêsêmpêtan buat miluin sêlèksi ênih. Mêski kuota SNMPTN têrbatês, bukan murun pêrsaingannyah ora kêtat. Justru, sêlèksi masup marih têrmasup sulit ditêmbus. Tapi, pêsêrta têtêp bisa nêrapin sêjumlah stratègi supaya bisa lulus sêlèksi. Mulanyah kudu nêntuin jurusan kuliah dulu. Pilihlah jurusan nyang sêsuè ama kêpèngènan. Abis jurusan udah ditêntuin, gidah buat mêrtimbangin unipêrsitas tujuan.
Sodaranye aye nikah sama lakinye pas taon 2020-an. Setelah beberape bulan die nikah sama lakinye, die pun akhirnye hamil. Tapi ternyate entu kandungan kagak bertahan lama, sodaranye aye keguguran. Jelas aje sodaranye aye terpukul bener. Nah tapi akhirnye setelah beberpa bulan kemudian, sodaranye aye kembali ngandung. Pas die tau lagi ngandung lagi, die bener-bener jaga entu kandungannye biar kagak keguguran lagi. Akhirnye setelah beberape bulan ngandung dengan penuh kehati-hatian sambil ngehadepin beragam permasalahan enyak-enyak bunting, akhirnye sodaranye aye pun ngelahirin. Bayinye sodara aye pun lahir dengan selamat, sehat, dan normal. Pipinye gembil bener. Badannye lumayan bongosor, tinggi dan agak gede juga. Pokoknye gemesin banget deh bayinye sodare aye! Aye selalu seneng liat entu bayi!
Negor orang nyang punya bau badan kurang ngenakin emang bikin kite bingung. Kalo jujur takut die malu trus kesinggung, tapi kalo kaga ditegor kite nyang kaga nyaman. Sebenernye mah bisa kalo kite caranye tuh sopan. Caranye tuh nyang pertama kite kasih tau di tempat nyang sepi nyang kaga orang banyak tau. Kata-kata nyang kite pilih harus sopan. Trus juga selain kita cuman kritik mending kite kasih solusi. Karna kan buat ape kite kasih tau doang tapi kaga ada solusi, takut dikira cuman ngeledek si. Trus juga jaga rahasia jangan malah diumbar trus diomongin ke orang-orang baru dah dikasih tau ke orang nyang bersangkutan.
Kêsêdihan mêrupakan hal nyang wajar dalêm kêidupan. Êluh kudu tau cara ngatasin kêsêdihan supaya kêsêdihan nyang dialamin ora bêrlarut-larut. Bêrikut bêbêrapah cara nyang bisa êluh lakukin. Pêrtama, pahamin kêsêdihan nyang dialamin. Hal ênih bisa ngêbantu êluh ngêlawan kêsêdihan onoh dèwèk. Têrus, kalu êluh pèngèn mèwèk, mangka mèwèklah. Mèwèk bisa ngêja pêrasaan ngêjadi lêbih baèk ama lêbih plong. Sêlanjutnyah, ontong ngindarin rasa sêdih. Ngadêpin rasa sêdih dêngan mênêng sêarian kêmungkinan bisa ngêja pêrasaan ngêjadi lêbih baèk. Abis onoh, ontong ngantêpin diri êluh têrus kêpêrangkêp dalêm kêsêdihan. Cobalah buat bêrbagi cêrita ama orang nyang êluh pêrcaya. Têrakhir, lakuinlah hal-hal nyang bisa ngêja êluh kêmbali kêtawa.
Memiliki keturunan adalah anugrah yang luar biasa yang dinanti-nantikan oleh bejibun pasangan yang udeh pade nikah. Kalo dilihat di Indonesia angka melahirkan tinggi, tetapi nyatanye bejibun pasangan juga yang belum ngedapetin keturunan dan lagi berjuangan untuk mendapatkan keturunan tersebut. Semoga dimudahin jalannye biar dapetin keturunan yang bagi yang sedang berjuang ngedapetin keturunan. Anak adalah rezeki dari Allah yang kudunye kite jaga baik-baik bener. Setelah penantian yang cukup lama menanti buah hati, pas udeh hamil rasanye bahagia bener luar biasa bahagianye. Apelagi pas ntu anak udeh lahir tenang bener rasanye bener-bener girang banget pokoknye pas ntu anak udeh lahir. Karena ibaratnye udeh nanti-nanti banget udah lama jadi pas udeh lahiran, girangnye udeh kaga bisa dideskripsikan lagi rasanye.
Beberape orang mungkin pas dihina secara fisik entu bakalan marah ke orang-orang yang udeh nginanye secara fisik. Tapi ade juga beberape orang yang bahkan walaupun udeh dihina berkali-kali, die tetep kagak marah. Nah waktu SMP, Mirae sering dihina secara fisik. Die sama sekali kagak marah dan kagak bisa ngungkapin kekeselannye. Die pun ade beberape gejala psikologis yang muncul. Nah katenye entu, tanda-tanda psikologis yang muncul entu bisa; ngerasa bersalah karena kagak sempurna, ngerasa putus asa dan kagak berharga, ngerasa cemas dan khawatir yang berlebihan, ngerasa sedih terus-terusan, ngerasa susah buat konsentrasi, berpikir, dan mengambil keputusan, serta ngerasa kagak ade semangat ke ape pun yang dikerjain. Katenye bahkan kagak entu doang. Orang yang pernah atau bahkan sering dihina secara fisik kagak jarang mikir buat akhirin idupnye, ya entu bunuh diri.
Kecemasan mereka bisa begitu kuat sehingga mereka bisa mengalami serangan panik yang hebat sebagai akibatnye. Saat mengalami serangan panik akibat automysophobia, pengidap bisa mengalami peningkatan detak jantung, peningkatan laju pernapasan, tekanan darah tinggi, otot menegang, gemetar, dan keringat berlebih. Seseorang yang mengidap automysophobia juga cenderung menghindari hal-hal kotor secara ekstrim untuk memastikan bahwa kagak ada kotoran yang menempel pada diri mereka. Misalnye, dengan mandi beberapa kali dalam sehari, sekalipun hal itu kagak diperlukan. Seseorang yang mengidap automysophobia juga cenderung menghindarinye ntu hal-hal kotor secara ekstrim untuk memastikannye bahwa kagak adanye kotoran yang menempel pada diri mereka. Misalnye, dengan mandi beberape kali dalam sehari, sekalipun hal ntu kagak diperlukan.
Salah satu sebuah restoran di suatu daerah dikenai denda puluhan juta rupiah lantaran kondisi dapurnye ntu yang kotor. Ada bejibun ganyeman berjamur di dalamnye. Masalah keamanan pangan kagak bisa dianggap enteng, terutama bagi pengusaha restoran. Pasalnye mereka menyajikan ganyeman untuk bejibun orang yang berpotensi bisa mengancam kesehatan, dan keselamatan mereka jika kagak benar. Kagak heran setiap beberape bulan sekali petugas kebersihan ganyeman di berbagai negara akan melakukan sidak mendadak pada restoran-restoran untuk mengecek standard kebersihan. Seperti kasus yang terjadi ntu, bahwa restonye kotor, dan ganyemannye banyak yang pade berjamur setelah diperiksa, hal ntu dianggap gagal memenuhi standar kebersihan ganyeman di restorannye, sesuai aturan kebersihan yang berlaku di sana.
Ketika mengalami panic attack, kite bisa melakukannye beberapa cara untuk mengatasinye, seperti ya ntu, fokus pada pernapasan, diam, dan cobalah untuk mengontrol pernapasan, fokus pada indra, misalnye, ngeganyem permen, atau memeluk sesuatu yang lembut. Cobalah teknik grounding, seperti duduk tenang, dan bersantai. Namun bila panic attack sering kali muncul, kagak terkontrol, serta mulai menggangu aktivitas, maka dari ntu mungkin harus menemui psikolog, atau psikiater ahli. Penanganan dapat dilakukannye pemberian obat, dan dengan psikoterapi. Keduanye dapat dilaksanakannye secara bersamaan atau hanya satu aje, tergantung dari kondisi dan tingkat keparahannye. Jika panic attack terus berulang maka psikiater akan meresepkannye obat guna mencegah kemunculannye. Obat yang digunakan ntu untuk mengobati gangguan panik adalah Selective Serotonin Reuptake Inhibitor (SSRIs).
Perpustakaan kampus IPB ini punya nama lengkap Perpustakaan Lembaga Sumberdaya Informasi (LSI). Ini perpustakaan terbesar dan terlengkap di IPB, Perpustakaan ini amat cocok buat tempatmu mengerjakan tugas kuliah, atau sekadar “menyepi” di kampus jika sudah semakin “tua” dan hendak berkonsentrasi menggarap skripsi. Perpusnya bagus, enjoy banget buat belajar, ngerjain laporan, atau skripsian. Perpusnya juga bersebelahan dengan danau. Kalau pagi atau siang asyik banget pemandangannya. Segar juga lantaran dekat sama hutan, Kalau pagi, siang, sore, sih tak masalah. Ini salah satu lokasi idaman. Spot terbaik untuk berkumpul bersama kawan di dalam kampus IPB. Tapi demi keamanan, ujarnya, lebih baik tak lewat sana pada malam hari, terutama jika sudah lebih dari jam 10 malam.
Elu udeh pernah kagak ngerasa seneng cuma karena elu bisa berhasil nemuin barang? Kalo aye sih pernah, pas nyari tote bag. Tapi kira-kira, kenape ye, aye bisa ngerasa seneng bener pas berhasil nemuin entu tote bag? Buat bisa nemuin entu tote bag, tentunye aye berusaha semaksimal mungkin buat nyarinye kan? Aye waktu entu berusaha nyarinye mulai dari bongkar lemari, pindah tempat ke sono dan ke sini, nunduk ke kolong ranjang atau meja, dan bahkan kudu ngabisin waktu berjam-jam. Setelah beberape waktu, aye terus-terusan berusaha nyari entu tote bag, terus akhirnye entu barang ketemu, pastinye aye ngerasa seneng bener dong? Nah ternyata katanye wajar aje kalo aye ngerasa seneng setelah berhasil nemuin barang yang aye cari. Soalnye aye kan ngerasa usaha aye buat nyari entu tote bag kagak sia-sia, aye berhasil nemuin entu barang, aye bisa make entu barang, aye ngedapetin tujuan usaha aye yaitu nemuin entu barang, dan berhasil ngehadepin beragam kesulitan buat nyari entu barang. Intinye, aye bener-bener lega dan seneng bener deh kalo udeh berhasil nemuin barang yang aye cari!
Pak Nikun baru aje kena PHK. Padahal, Pak Nikun entu tulang punggung buat istri, 4 anaknye yang masih pade sekolah, dan orang tuanye yang udeh lansia. Sejak Pak Nikun muda, die selalu bekerja keras buat belajar dan nyari duit. Setelah selalu berusaha selama bertaon-taon dan akhirnye bisa dapetin kerjaan yang layak, die malah kena PHK. Jelas aje setelah bertaon-taon berusaha buat dapetin kerjaan yang layak biar idupnye dan keluarganye juga layak, terus ujung-ujungnye kena PHK padahal tanggungannye banyak, Pak Nikun jelas aje sedih dan tertekan. Tapi akhirnye setelah beberapa saat sedih dan tertekan, Pak Nikun pun kembali berusaha buat nyari duit lagi.
Kalo kite mau dikasih anak nyang sholeh atau sholehah, kite juga sebagai orang tua harus melakukan hal-hal baik. Kaya kite kan abis nikah tuh pengen langsung punya anak, jangan lupa minta sama Allah jadi selain usaha juga kite harus berserah diri. Kalo udeh dianugerahi kehamilan, kite harus jaga tuh bae-bae. Kalo bisa dari dalem perut udeh kitw ajarin ilmu agama dengan baca Al-Quran biar rajin kan katanya anak bisa denger suara ibunya. Dari anak masih di dalem perut udeh bisa tuh diajak ngobrol, kasih kata-kata bae nyang kite kasih dengerin ke anak. Nah pas lahir juga kite harus kasih hak anak yaitu diajarin ilmu agama supaya kaga salah langkah nantinye.
Momen laen nyang kaga kalah bikin aye girang tuh aye bisa ngelahirin trus ditemenin ama suami, ngerasanya tuh kaga berjuang sendiri trus kaya ada tambahan kekuatan gitu. Pas anaklahir trus nangis, laki aye tuh langsung ngucap syukur ama nangis, seneng banget dah liatnye kaya momen paling bahagia dalem hidup. Suara nangis bocah biasanye kan ganggu tuh kalo didenger, tapi kalo denger bayi kite nyang nangis tuh kaya bahagia banget. Apalagi paas denger laki aye adzanin anak aye, makin kaga kebendung dah. Keluarga aye nyang nunggu di luar trus denger tangisannye aja ampe nangis semua. Pokoknya saat itu bener-bener bahagia banget sepanjang aye hidup karna bisa rasain jadi seorang ibu.
Ngerase takut ame jarum suntik emang banyak dialamin ame orang-orang. Normalnye, gegara mereka takut benda nyang tajem-tajem, ditambah sakitnye pas ditojos. Cuman, ade beberape kondisi tetentu nyang bikin orang ampe jadi pobia ame enih alat. Misalnye, waktu ngeliat ntu jarum suntik pas pengen disuntik, di pala keputer ulang ingetan jelek ato rase sakit nyang bikin kagak nyaman pas disuntik jaman dulu. Apelagi kalo dulu-dulu pernah ngerasain nyuntik nyang gagal ato kudu bekali-kali gegara salah titik. Terus, ade juge orang nyang punye troma sendiri ame semue hal nyang bekaitan ame medis. Apelagi pekara jarum suntik enih. Bise juge, saking takutnye, ampe pusing terus pingsan gegara ngalamin nyang namenye refleks vasovagal pas lagi ditusuk jarum. Terakhiran, bise gegara badannye ade sensitip ame nyeri, jadinye ngalamin kecemasan tinggi ame takut disuntik dokter.